Բարսելոնայի հաղթակամար

Բարսելոնայի հաղթակամար (իսպ.՝ Arco de Triunfo de Barcelona), հաղթակամար Իսպանիայում՝ Կատալոնիայի Բարսելոնա քաղաքում։ Կառուցվել է 1888 թվականին ճարտարապետ Ժոզեպ Բիլասեկա ի Կասանովասի կողմից՝ որպես Բարսելոնայի Համաշխարհային ցուցահանդեսի (1888) «մուտքի դարբաս»։ Կամարը հատում է լայնարձակ Պասեչ դե Լյուիս Կոմպանս զբոսայգին և Պասեչ դե Սան Ժոան պուրակը։ Նկարագրություն Հաղթակամարը կառուցված է կարմիր աղյուսից նեո-մուդեխար ոճով։ Վերին հատվածի քանդակագործական կոմպոզիցիաներն են՝ Պասեչ դե Սան Ժոան պուրակի կողմից գլխավոր ճակատամասի ֆրիզիի վրա Ժոզեպ Ռեինեսի Barcelona rep les nacions՝ «Բարսելոնան ողջունում է ազգերին» քանդակն է։ Հակառակ կողմում Ժոզեպ Լյիմոնի Recompensa՝ «Վարձահատուցում» աշխատանքն է։ Կողմնային քանդակները Անտոնի Վիլանովի «Գյուղատնտեսության և արդյունաբերության ալլեգորիաներ» և Տորկատա Տասսոյի «Առևտուր և արվեստ» աշխատանքներն են։ Հաղթակամարը զարդարված է Իսպանիայի և իսպանական պրովինցիաների զինանշաններով։ Բարսելոնայի հաղթակամարի կողքին գտնվում է Բարսելոնայի մետրոպոլիտենի համանուն մետրոյի կայարանը՝ «Arc de Triomf»։ Պատկերասրահ Ծանոթագրություններ Արտաքին հղումներ Everything Barcelona կայքում The Arc de Triomf on Google Maps a view on cities Արխիվացված 2017-08-16 Wayback Machine կայքում barcelona turisme